
ΠΟΛΕΟΔΟΜΙΑ 


ΑΠΟΦΑΣΕΙΣ 

Τροποποίηση ρυμοτομικού σχεδίου στο Ο.Τ. 145 Δήμου Π. Ψυχι¬ 
κού για αλλαγή χρήσεως σε κοινόχρηστο πράσινο και χώρο 
αθλητικών εγκαταστάσεων, κατάργηση υφισταμένων οδών και 


ενοποίησή τους σε χώρο πρασίνου. 5 

Τροποποίηση της 13462 ΕΠΑ 3289/30.4.86 απόφασης Νο¬ 
μάρχη Εύβοιας περί καθορισμού ορίων και όρων και περιορι¬ 
σμών δόμησης και κατηγοριοποίησης του οικισμού Ελληνικών 
του Νομού Εύβοιας ... , 6 


Τροποποίηση του Ρυμοτομικού Σχεδίου Θεσσαλονίκης στο Ο.Τ. με¬ 
ταξύ των οδών α) Βασ. Γεωργίου - Μπιζανίου - Σπάρτης - Σαρα- 


νταπόρου και β) Ευζώνων - Σπάρτης - Ν. Ζέρβα - Βελισσαρίου . 7 
Προσδιορισμός χρήσης τεμαχίου αγροκτήματος Ελαφοχωρίου 

Επαρχίας Νέστου Ν. Καβάλας.. 8 

Προσδιορισμός χρήσης τεμαχίου αγροκτήματος Δωματίων Επαρ¬ 
χίας Παγγαίου Ν. Καβάλας.. 9 

Τροποποίηση του ρυμοτομικού σχεδίου πόλης Καβάλας στις οδούς 
Χρυσ. Σμύρνης και Αμαλίας.10 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 562 ( 1 ) 

Κήρυξη αναδασωτέας έκτασης κοινόχρηστης δασικής στη θέση «Κα¬ 
στανιές» κοινότητας Πολυνέρου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 
γ) Του 75 παρ. 1. 

5. Την 1380/1.3.90 πρόταση του δασαρχείου Καβάλας με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την αποκατάσταση της βλάστη¬ 
σης η οποία καταστράφηκε από την πυρκαϊά της 5.2.1989 την κοινό¬ 
χρηστη δασική έκταση εμβαδού 60 στρ. που βρίσκεται στη θέση Καστα¬ 
νιές κοινότητας Πολυνέρου και προσδιορίζεται από τα στοιχεία 
Α.Β.Γ.Δ.Α και έχει όρια: 

Ανατολικά: Κοινόχρηστη δασική έκταση. 

Δυτικά: Κοινόχρηστη δασική έκταση. 

Βόρεια: Κοινόχρηστη δασική έκταση. 

Νότια: Κοινόχρηστη δασική έκταση και δασικός δρόμος, όπως φαίνε¬ 
ται στο συνημμένο διάγραμμα που αποτελεί αναπόσπαστο μέρος της 
απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 7 Μαρτίου 1990 

Ο Νομάρχης 
ΧΡ. ΑΘΑΝΑΣΙΑΔΗΣ 

| Αριθ. ΑΙ.ΑΣ 1529 (2) 

Κήρυξη αναδασωτέας έκτασης 2,881 στρεμ. στη θέση «Ύψωμα Αλώ¬ 
νια» Καλυντηρίου κοινότητας Γρατινής Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
I και ειδικότερα: 

α) του άρθρου 41 παρ. 1, β) του άρθρου 38 παρ. 1. 

| 4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 
ί 5. Την πρόταση της Δ/νσης Δασών Ροδόπης με την οποία προτείνε- 
ται η κήρυξη της έκτασης που αναφέρεται στο θέμα ως αναδασωτέας, 
| αποφασίζουμε: 


Κηρύσσουμε αναδασωτέα με σκοπό την διατήρηση του χαρακτήρα 
της δασικής έκτασης, ώστε να αποκλεισθεί η διάθεσή της για άλλο προ¬ 
ορισμό με φυσική αναγέννηση ή τεχνητές αναδασώσεις τη δημόσια δα¬ 
σική έκταση εμβαδού 2,881/στρ. που βρίσκεται στη θέση «Ύψωμα 
Αλώνια» Καλυντηρίου κοινότητας Γρατινής και προσδιορίζεται από τα 
στοιχεία Α.Β.Γ.Δ.Ε.Ζ.Η.Θ.Ι.Κ.Λ.Μ.Ν. και έχει όρια: 

Ανατολικά: Δημόσια δασική έκταση και αγρός του Σαλή Αλή του 
Αλή. 

Δυτικά: Αγροτικός δρόμος. 

Βόρεια: Δημόσια δασική έκταση. 

Νότια: Δημόσια δασική έκταση, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 20 Απριλίου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

ΕΦΗΜΕΡΙΑ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Α12α/φ.5/32961 (3) 

Ειδοποίηση παρακατάθεσης αποζημίωσης για ακίνητα που έχουν 
απαλλοτριωθεί με την απόφαση Π. 1018353/832/0010/ 
15.2.89 (ΦΕΚ 147/10.3.89 τ. Δ) των Υπουργών Οικονομικών 
και ΠΕ.ΧΩ.ΔΕ για τη διαπλάτυνση και βελτίωση της Ε.Ο. 57 Δρά¬ 
μας - Κ. Νευροκοπίου στη χ.θ. 4+000 μέχρι 17+800 του ισόπεδου 
κόμβου Προσωτσάνης - Μαρά στη χ.θ. 16+436,34 στο Νομό Δρά¬ 
μας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
Έχοντας υπόψη: 

1. Τις διατάξεις των άρθρων 7 και 8 του Ν.Δ/τος 797/1971 «για 
αναγκαστικές απαλλοτριώσεις» (ΦΕΚ 1/1.1.1971 τ. Δ'). 

2. Τις διατάξεις του Π.Δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (ΦΕΚ 28/16.2.88 τ. Α'). 

3. Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 26.3.1990 όπως έχει συνταχθεί σε εκτέλεση της από¬ 
φασης 110/13.12.89 του Μονομελούς Πρωτοδικείου Δράμας. 

4. Την εξουσιοδοτική απόφαση του Υπουργού Περιβάλλοντος, Χω¬ 
ροταξίας και Δημοσίων Έργων Δ17α/01/79/24.8.89 ΦΕΚ 666/ 
. 6.9.89 τ. Β', ειδοποιούμε τα πρόσωπα που έχουν ή αξιώνουν εμπράγ¬ 
ματα δικαιώματα στα ακίνητα που έχουν απαλλοτριωθεί με την από¬ 
φαση που αναφέρεται στο θέμα ότι, η αποζημίωση των εκτάσεων και 
των επικειμένων τους, όπως σημειώνονται στα σχετικά κτηματολόγια, 
έχει κατατεθεί στο ΔΟΥ' Δράμας με την έκδοσή του γραμματίου παρα¬ 
καταθήκης 26841/24.4.1990 συνολικού ποσού 1,521.730 δραχ¬ 
μών. 

] Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα- 
I βληθεί στα πρόσωπα που θα αναγνωριστούν δικαιούχοι με απόφαση του 
| Μονομελούς Πρωτοδικείου της περιφέρειας των ακινήτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 1990 

Με εντολή Υπουργού 

Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

-♦- 

Αριθ. Η 2581 (4) 

Ανακοίνωση παρακατάθεσης οριστικής αποζημίωσης ακινήτων που 
απαλλοτριώθηκαν για την κατασκευή της 1ης παραλλαγής του 2ου 
τμήματος από χ.θ. 0+058 μέχρι χ.θ.*0+544,99 της οδού Πάτρα - 
Ίσωμα. 

Ο ΝΟΜΑΡΧΗΣ ΑΧΑΪΑΣ 

Σύμφωνα με τα άρθρα 7 και 8 του Ν.Δ. 797/71 περί αναγκαστικών 
απαλλοτριώσεων γνωστοποιούμε: 

1. Σε όσους έχουν ή διεκδικούν δικαιώματα κυριότητας στις ιδιοκτη¬ 
σίες που απαλλοτριώθηκαν αναγκαστικά με την 12048/1032/21/ 
7/86 (ΦΕΚ 688/86 τ. Δ) απόφασή μας με την οποία κυρύξαμε απαλ- 
λοτριωτέα έκταση 1.953,20 μ2 για την κατασκευή των εργασιών του 
θέματος. 

2. Τους ενυπόθηκους δανειστές και τρίτους διεκδικητές των ιδιοκτη¬ 
σιών αυτών ότι η οριστική αποζημίωση της εδαφικής επιφάνειας των 
και των επικειμένων των - όπως περιγράφονται στο σχετικό κτηματολο- 
γικό πίνακα - που καθορίστηκε με την αριθ. 558/1989 απόφαση του 
Εφετείου Πατρών έχει παρακατατεθεί στο Ταμείο Παρακαταθηκών και 
Δανείων - Υποκατάστημα Πατρών. 

Σχετικά έχει εκδοθεί το αριθ. 36398/18.4.90 γραμμάτιο συστά- 
σεως Παρακαταθήκης ποσού εννιακοσίων είκοσι εννέα χιλιάδων οκτα¬ 
κόσιων ενενήντα (929.890) δραχμών. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 


Η ανακοίνωση αυτή να δημοσιευθεί στην Εφημερίδα της Κυβερνήσεως. 
Πάτρα, 3 Μαΐου 1990 

Ο Νομάρχης 

ΝΙΚ. ΤΑΓΑΡΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10278/316/90 (5) . 

Τροποποίηση ρυμοτομικού σχεδίου στο Ο.Τ. 145 Δήμου Π. Ψυχικού 
για αλλαγή χρήσεως σε κοινόχρηστο πράσινο και χώρο αθλητικών 
εγκαταστάσεων, κατάργηση υφισταμένων οδών και ενοποίησή τους 
σε χώρο πρασίνου. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Την πράξη 35 της 15ης συνεδρίας του ΣΧΟΠ. 

5) Την απόφαση 30/89 και την 80/89 απόφαση του Δήμου Παλ. 
Ψυχικού, αποφασίζουμε: 

Εγκρίνουμε την τροποποίηση του ρυμοτομικού σχεδίου. Δήμου Πα¬ 
λαιού Ψυχικού στο Ο.Τ. 145 για αλλαγή χρήσεως από χώρο αγοράς σε 
κοινόχρηστο χώρο πρασίνου και αθλητικών εγκαταστάσεων, κατάρ¬ 
γηση υφισταμένων οδών και ενοποίησή τους σε χώρο πρασίνου. 

Η απόφαση ισχύει από της κοινοποιήσεως στους ενδιαφερομένους 
από το Δήμο Ψυχικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 8 Μαΐου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

-♦- 

Αριθ. 1364 ΕΠΑ 330 (6) 

Τροποποίηση της 13462 ΕΠΑ 3289/30.4.86 απόφασης Νομάρχη 
Εύβοιας περί καθορισμού ορίων και όρων και περιορισμών δόμησης 
και κατηγοριοποίησης του οικισμού Ελληνικών του Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ’/3.5.85) «περί 
τρόπου καθορισμού ορίων οικισμών της χώρας, κατηγορίες αυτών και 
καθορισμός όρων και περιορισμών δόμησης»^ όπως τροποποιήθηκε και 
συμπληρώθηκε με το από 14/23.2.87 Π.Δ. (ΦΕΚ 133Δ') και με το 
από 25.4/16.5.89 (ΦΕΚ 293 Δ') Π.Δ. 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών Πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 

της ΕΣΥΕ. ... 

5. Τις υπ’ αριθ. α) 21/85, β) 22/85 και γ) 24/85 αποφάσεις του 
Κ.Σ. Ελληνικών. 

6. Το υπ’ αριθ. Ηα/218/7.2.86 έγγραφο Δασαρχείου Ιστιαίας. 

7. Τη με αριθ. Πρωτ. 10983 ΕΠΑ 2910/23.10.85 εισήγηση Τ.Π. 

& Π.Ε. προς το ΣΧΟΠ Νομού Εύβοιας. 

8. Την 11η γνωμοδότηση του 51ου/85 Πρακτικού του ΣΧΟΠ Νο¬ 
μού Εύβοιας. 

9. Το υπ’ αριθ. 198/12.3.86 έγγραφο Κοινότητας Ελληνικών. 

10. Τη με αριθ. Πρωτ. 3034 ΕΠΑ 495/23.4.86 εισήγηση Τ.Π. & 
Π.Ε. προς το ΣΧΟΠ Νομού Εύβοιας. 

11. Την 8η γνωμοδότηση του 15ου/86 Πρακτικού του ΣΧΟΠ Νο- 

μού Εύβοιας. 

12: Την υπ’ αριθ. 10/89 απόφαση Κ.Σ. Ελληνικών. 

13. Το υπ αριθ. Ηα 3011/28.11.89 έγγραφο Δασαρχείου 
Ιστιαΐας. 

14. Τη με αριθ. πρωτ. 5732 ΕΠΑ 1089/1.2.90 εισήγηση Τ.Π. & 
Π.Ε. προς το ΣΧΟΠ Νομού Εύβοιας. 

15. Τη 2η γνωμοδότηση του 2ου/90 Πρακτικού του ΣΧΟΠ Ν. Εύ¬ 
βοιας, αποφασίζουμε: 

Τροποποιούμε μερικώς τη 13462 ΕΠΑ 3289 απόφαση Νομάρχη 
Εύβοιας όπως παρακάτω: 

Στη σελ. 2η. Η περίπτωση (α) της παρ. II αντικαθίσταται ως εξής: 

«ΕΛΛΗΝΙΚΑ: (1, 2, 3, 4, 5, 6, 7, 8, 9, 10, 11, 12, 13, 14, 15, 
16, 17,18, 19, 1) όπως αυτά φαίνονται στο συνοδευτικό της παρούσης 
σχεδιάγραμμα σε κλ. 1:5.000 που έχει θεωρηθεί από τον Προϊστάμενο 
Τ.Π. & Π.Ε. και που αποτελεί αναπόσπαστο μέρος της απόφασης αυ¬ 
τής»· 

Στη σελ. 2 προστίθεται στην παράγραφο II η περίπτωση 2 ως εξής: 

«2. Σειρά ισχύος για περίπτωση ασυμφωνίας, πρώτο το σχέδιο και 
δεύτερο το κείμενο περιγραφής των ορίων». 

Το διάγραμμα που συνοδεύει την απόφαση (χάρτης Π - 1.1 κλ. 
1:5.000) θα βρίσκεται αναρτημένο για 15 ημέρες στα γραφεία του 
Τ.Π.& Π.Ε.Ν. Εύβοιας (ΤΟΜΕΑΣ ΕΠΑ) αμέσως μετά τη δημοσίευση 
της παρούσας στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως 
και να ισχύει από τη δημοσίευση. 

Χαλκίδα, 5 Απριλίου 1990 
Ο Νομάρχης 

ΑΘΑΝΑΣΙΟΣ ΜΠΟΪΡΑΣ 

-♦- 

Αριθ. ΔΠ/ΠΜ/32485/1272/89 (7) 

Τροποποίηση του Ρυμοτομικού Σχεδίου Θεσσαλονίκης στο Ο.Τ. μεταξύ 

των οδών α) Βασ. Γεωργίου - Μπιζανίου - Σπάρτης - Σαρανταπόρου 

και ,β) Ευζώνων - Σπάρτης - Ν. Ζέρβα - Βελισσαρίου. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 


2. Τις διατάξεις του Α.Ν. 314/1968 (ΦΕΚ 47/Α), όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αρ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1. 

4. Την αρ. Γ4δ/15883/1903/8.2.1988 απόφαση του Υπουργού 
Προεδρίας της Κυβέρνησης και Αναπλ. Υπουργού Περιβάλλοντος Χω¬ 
ροταξίας και Δημ. Έργων. 

5. Την υπ’ αρ. 707/88-376/89 και 1052/89 γνωμοδότηση του 
Δημοτικού Συμβουλίου Δήμου Θεσσαλονίκης. 

6. Την υπ’ αριθ. 128/1990 γνωμοδότηση του Σ.Χ.Ο.Π. Νομού 
Θεσσαλονίκης, αποφασίζουμε: 

Άρθρο 1 

1. Εγκρίνουμε την τροποποίηση του Ρυμοτομικού Σχεδίου Δήμου 
θεσ/νίκης στα Ο.Τ. μεταξύ των οδών: 

α) Βασ. Γεωργίου - Μπιζανίου Σπάρτης και Σαρανταπόρου, με τον 
χαρακτηρισμό του χώρου με στοιχεία Α-Β-Γ-Θ-Α σαν χώρο Παιδικού 
Σταθμού. 

β) Τη μετατόπιση κατά (3,0μ.) τρία μέτρα προς τον άξονα του δρό¬ 
μου, του τμήματος ΖΕ της Ρυμοτομικής γραμμής που περιλαμβάνεται 
μεταξύ των οδών Σαρανταπόρου και Μπιζανίου. 

γ) Τον χαρακτηρισμό του χώρου με στοιχεία Α-Β-Γ-Δ-Ε-Ζ-Η-θ-Ι- 
Κ-Α σαν χώρο Δημοτικού Σχολείου, στο Ο.Τ. μεταξύ των οδών Ναπ. 
Ζέρβα - Βελισσαρίου - Ευζώνων και Σπάρτης όπως αυτή φαίνεται στο 
Τοπογραφικό Διάγραμμα 1:500 που θεωρήθηκε από το Δ/ντή Πολεο¬ 
δομίας Θεσ/νίκης, και που συνοδεύει την απόφαση αυτή. 

2. Το ακριβές αντίγραφο του πρωτότυπου διαγράμματος που τη συ¬ 
νοδεύει να αναρτηθεί μετά τη δημοσίευση της απόφασης αυτής στην 
Εφημερίδα της Κυβερνήσεως, στο κτίριο της Δ/νσης Πολεοδομίας, Μα- 
νουσογιαννάκη 6, 4ος όροφος για (15) δεκαπέντε συνεχείς ημέρες. 

Η ισχύς της, αρχίζει από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 14 Μαρτίου 1990 

Η Νομάρχης 
Α. ΞΗΡΟΤΥΡΗ 

Αριθ. 3162 (8) 

Προσδιορισμός χρήσης τεμαχίου αγροκτήματος Ελαφοχωρίου Επαρ¬ 
χίας Νέστου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Το Ν. 1512/1985 «Περί τροποποιήσεως και συμπληρώαεως πο- 
λεοδομικών διατάξεων και ειδικότερα το άρθρο 3 αυτού «περί καθορι¬ 
σμού χρήσεων παραχωρουμένων δημοσίων εκτάσεων». 

2. Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθμ. πρωτ. Γ. 2135/10.4.1990 έγγραφο της και συνοδεύεται 
από τις γνώμες των: 

α) Κοινοτικού Συμβουλίου β) Δ/νσεως Δασών Καβάλας, γ) Γραφείο 
Ε.Ο.Τ. Καβάλας, δ) Εφορείας Προϊστ. και Κλασ. Αρχ/των. 


3. Την υπ’ αριθμ. ταυτάριθμη 25.4.1990 γνωμάτευση του ΤΠ ΚΑΙ 
ΠΕ Ν. Καβάλας, αποφασίζουμε: 

Ότι το υπό στοιχεία ΑΒΓΔΑ τεμάχιο εκ του Ια κοινοχρήστου αγρο¬ 
τεμαχίου, αγροκτήματος Ελαφοχωρίου, Επαρχίας Νέστου και επιφά¬ 
νειας 5.000 τ.μ. που πρόκειται να παραχωρηθεί στον Αναστάσιο Τσου- 
ράκη και φαίνεται στο συνημμένο και θεωρημένο από την Πρ/νη του 
ΤΠ ΚΑΙ ΠΕ διάγραμμα σε κλίμακα 1:2000, είναι ΚΑΤΑΛΛΗΛΟ για 
τη δημιουργία σταυλικής εγκατάστασης δυναμικότητας μέχρι 10 μεγά¬ 
λων ισοδυνάμων ζώων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 30 Απριλίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

Αριθ. 3125 (9) 

Προσδιορισμός χρήσης τεμαχίου αγροκτήματος Δωματίων Επαρχίας 
Παγγαίου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «Περί τροποποιήσεως και συμπληρώσεως πο- 
λεοδομικών διατάξεων και ειδικότερα το άρθρο 3 αυτού «περί καθορι¬ 
σμού χρήσεων παραχωρουμένων δημοσίων εκτάσεων». 

2. Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθμ. πρωτ. Γ. 4582/17.4.1990 έγγραφο της και συνοδεύεται 
από τις γνώμες των: 

α) Κοινοτικού Συμβουλίου β) Δ/νσεως Δασών Καβάλας, γ) Γραφείο 
Ε.Ο.Τ. Καβάλας, δ) Εφορείας Προϊστ. και Κλασ. Αρχ/των. 


3. Την υπ’ αριθμ. ταυτάριθμη/25.4.1990 γνωμάτευση του ΤΠ ΚΑΙ 
ΠΕ Ν. Καβάλας, αποφασίζουμε: 

Ότι το υπό στοιχεία ΑΒΓΔΑ τεμάχιο, κοινόχρηστο, αγροκτήματος 
Δωματίων, Επαρχίας Παγγαίου και επιφάνειας 5.000 τ.μ. που πρόκει¬ 
ται να παραχωρηθεί στον Νικόλαο Σαρηγεωργίου και φαίνεται στο συ¬ 
νημμένο και θεωρημένο από την Πρ/νη του ΤΠ ΚΑΙ ΠΕ διάγραμμα σε 
κλίμακα 1:5000, είναι ΚΑΤΑΛΛΗΛΟ για τη δημιουργία σταυλικής 
εγκατάστασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 30 Απριλίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

Αριθ. 3527/ οιχ. (10) 

Τροποποίηση του ρυμοτομικού σχεδίου πόλης Καβάλας στις οδούς 
Χρυσ. Σμύρνης και Αμαλίας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποπ/κε 
και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 

μ«ρχ*«· 

4. Την υπ’ αριθμ. 84/1990 απόφαση του Δημοτικού Συμβουλίου 
Καβάλας. 

5. Την υπ’ αριθμ. 8/13/22.1.1990 γνωμοδότηση του Συμβουλίου 
Χ.Ο.Π. Ν. Καβάλας. 

6. Την υπ’ αριθμ. 2518/7.3.1989 (ΦΕΚ 163Δ/17.3.89) από¬ 
φαση Νομάρχη για την αναθεώρηση του ρυμοτομικού σχεδίου Καβά¬ 
λας, αποφασίζουμε: 

1. Την τροποποίηση του ρυμοτομικού σχεδίου πόλης Καβάλας στις 
οδούς Χρυσ. Σμύρνης και Αμα&ας όπως φαίνεται στο συνημμένο και θε¬ 
ωρημένο από την Πρ/νη του ΤΠ ΚΑΙ ΠΕ διάγραμμα σε κλίμακα 
1:1000. Το παραπάνω διάγραμμα θα αναρτηθεί επί εικοσαήμερο στο 
Γραφείο 326 του ΤΠ ΚΑΙ ΠΕ μετά τη δημοσίευση της απόφασης αυτής 
στο Φ.Ε.Κ. 

2. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Καβάλα, 26 Απριλίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

-♦- 

Αριθ. 3663/οικ. (11) 

•Τροποποίηση του ρυμοτομικού σχεδίου πόλης Καβάλας στην οδό Αρι- 

στοτέλους. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποπ/κε 
και συμπληρώθηκε μέχρι σήμερα. * 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 
μάρχες. 

4. Την υπ’ αριθμ. 2518/7.3.1989 (ΦΕΚ 163/17.3.1989 τ.Δ’), 
απόφαση του Νομάρχη Καβάλας, «Περί αναθεωρήσεως του ρυμοτομι¬ 
κού σχεδίου πόλης Καβάλας». 

5. Την υπ’ αριθμ. 549/1989 απόφαση του Δημ. Συμβουλίου. 

6. Την υπ’ αριθμ. 8/58/2.4.90 γνωμοδότηση του Συμβ. Χ.Ο.Π. Ν. 
Καβάλας, αποφασίζουμε: 

1. Εγκρίνεται η τροποποίηση του ρυμοτομικοί σχεδίου πόλης Καβά¬ 
λας στην οδό Αριστοτέλους, όπως φαίνεται στο συνημμένο στην από¬ 
φαση διάγραμμα, το οποίο είναι θεωρημένο από την Προϊσταμένη του 
Τμ. Π. και Π.Ε. 

2. Το διάγραμμα, μετά τη δημοσίευση της απόφασης, να αναρτηθεί 
επί εικοσαήμερο στο Γραφείο 326 του Τμ. Π. και ΠΕ Ν. Καβάλας. 


Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 30 Απριλίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

-ψ- 

Αριθ. 3185 (12) 

Αναγνώριση της παρόδου Βάρδα στην Καβάλα ως προϋφισταμένης του 
έτους 1923. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το άρθρο 20 του Π.Δ. 17.7.1923 «περί σχεδίων πόλεων κωμών 
κ.λπ.» καθώς και το Β.Δ. 4.1.1924 με το οποίο τέθηκε σε ισχύ το άρθρο 
20 του Π.Δ. 17.7.1923. 

2. Το Ν.3.200 «περί διοικητικής αποκεντρώσεως και το από 
28.6.1955 Β.Δ. «περί εξαιρέσεως από τις αρμοδιότητες των Νομαρ¬ 
χών αντικειμένων τινών αρμοδιότητας του Τ.Δ.Ε.». 

3. Το Π.Δ. 532/1970 «περί συμπληρώσεως των περί διοικητικής 
αποκεντρώσεως διατάξεων» και το Β.Δ. 712/1970 όπως τροποποιή¬ 
θηκε και συμπληρώθηκε με τα Β.Δ. τα 647/1971 και 198/1972. 

4. Τον Α.Ν. 314/1968 και το Ν.Δ. 1018/1971, όπως τροποποιή¬ 
θηκε και συμπληρώθηκε μέχρι σήμερα. 

Αφού εξέτασε: 

1. Την 187/1990 απόφαση του Δημοτικού Συμβουλίου Καβάλας 
με την οποία αναγνωρίζει την πάροδο Βάρδα σαν προϋφιστάμενη του 
έτους 1923. 

2. Την υπ’ αριθ. 4/77/23.4.1990 σύμφωνη γνώμη του Συμβου¬ 
λίου Χ.Ο.Π. Ν. Καβάλας που γνωμοδότησε μετά από εισήγηση του Τμ. 
Π και Π.Ε. Ν. Καβάλας. 

3. Το υπ’ αριθ. 10981/14.7.1923 προικοσύμφωνο για την ιδιοκτη¬ 
σία με αριθ. (8) του συνημμένου διαγράμματος. 

4. Τον αυτοκρατορικό τίτλο ιδιοκτησίας έτους 1911, για την ιδιο¬ 
κτησία με αριθ. (4). 

5. Το υπ’ αριθ. 14499/11.9.1925 διανεμητήριο συμβόλαιο που 
αφορά την ιδιοκτησία με αριθ. (7) του διαγράμματος. 

6. Το υπ’ αριθ. 25401/13.3.1986 πωλητήριο συμβόλαιο που 
αφορά την ιδιοκτησία με αριθ. (1). 

7. Το Τοπογραφικό διάγραμμα που συντάχθηκε από τον Τοπογράφο 
Μηχανικό I. Γκατζηρούλη, και στο οποίο φαίνεται η πάροδος Πέρδικα 
να είναι διαμορφωμένη και να εξυπηρετεί τη δίοδο σε τυφλά οικόπεδα 
που δεν μπορούν να αποκτήσουν πρόσωπο σε εγκεκριμένο κοινόχρηστο 
χώρο με τακτοποίηση. 

Επειδή από τα παραπάνω στοιχεία συμπεραίνεται ότι η πάροδος 
Βάρδα διαμορφώθηκε και σχηματίσθηκε προ έτους 1923 και επειδή 
κατά πάγια Νομολογία το Σ.τ.Ε. επί των ακινήτων επί των κοινοχρή¬ 
στων χώρων που σχηματίσθηκαν προ της ισχύος του από 4.1.1924 
Β.Δ/τος εφαρμόζονται όλες οι διατάξεις οι ισχύουσες και στις οδούς που 
προβλέπονται από το εγκεκριμένο σχέδιο, αποφασίζουμε: 

Αναγνωρίζουμε ότι η πάροδος Βάρδα που βρίσκεται στο Ο.Τ. που πε¬ 
ριβάλλουν οι οδοί Βάρδα, Κασίου και Τεμπών στην Καβάλα, Φ.Π. 13, 
14 και που φαίνεται στο συνημμένο στην απόφαση διάγραμμα, όπως θε¬ 
ωρήθηκε από την Προϊσταμένη του Τμ. και Π.Ε., σχηματίσθηκε πριν 
από το έτος 1923 και εφαρμόζονται σ’ αυτή όλες οι διατάξεις που ισχύ¬ 
ουν στους εγκεκριμένους δρόμους του ρυμοτομικού σχεδίου πόλης Κα¬ 
βάλας. 

• Η απόφαση αυτή να δημοσιευθεί στην Εφημερίδα της Κυβερνήσεως. 

Το διάγραμμα θ’ αναρτηθεί επί εικοσαήμερο στο Γραφείο 326 του 
Τμ. Π. και Π.Ε. Ν. Καβάλας μετά τη δημοσίευση της απόφασης στην 
Εφημερίδα της Κυβερνήσεως. 

Καβάλα, 2 Μαΐου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


